Author: sulik
Company: ÚV SR

Doložka finančných, ekonomických, environmentálnych vplyvov
a vplyvov na zamestnanosť

1. Vyčíslenie odhadu dopadov na verejné financie

Spoločnosť pre diaľnice a cesty pre motorové vozidlá bude zabezpečovať správu, údržbu, opravy a rozvoj  diaľnic, rýchlostných ciest a ciest pre motorové vozidlá a výber a správu finančných prostriedkov zo spoplatnenia užívateľov diaľnic a ciest pre motorové vozidlá . Pre zabezpečenie týchto úloh získa v I. etape finančné zdroje z predaja nálepiek, zo štátnej pomoci, fondov EÚ a úverov . V II. etape z predaja nálepiek, výberu mýta od nákladných vozidiel nad 3,5 ton, zo štátnej pomoci,  z fondov EÚ a z úverov. 

V  uznesení vlády č. 523/2003 B.3.  k  aktualizácii nového projektu výstavby diaľnic a rýchlostných ciest bolo ustanovené, že príjmom diaľničnej spoločnosti bude úhrada za užívanie týchto komunikácií, neskôr mýto. Týmto dôjde priamo k celkovému zníženiu príjmov do štátneho rozpočtu, odvádzaných MDPT, oproti roku 2004.
. 
Na základe hospodárskych výsledkov niektorých z uvedených činností zabezpečovaných  Slovenskou správou ciest, a odborom spoplatnenia diaľnic a ciest pre motorové vozidlá MDPT je predpoklad efektívneho hospodárenia  navrhovanej spoločnosti. Návrh nového zákona nepredpokladá nárast zamestnancov a nepredpokladá ani zvýšené nároky na štátny rozpočet v porovnaní so súčasným stavom.

Návrh rozpočtu diaľničnej spoločnosti na rok 2005

mil.Sk 
P r í j m y | V ý d a v k y
Štátny rozpočet | 8 974,587 | 600 Bežné | 1 144,587
z toho:  prevzaté úvery | 2 553,000 | 610- mzdy | 161,543
spolufinancovanie | 1 447,600 | 620 - odvody | 56,056
projekty EÚ (ŠF, KF, ISPA) | 4 809,000 | 630 - tovary, služby | 723,460
úvery diaľničnej spoločnosti | 4 000,000 | z toho: na údržbu a opravy diaľnic a rýchl.ciest | 682,903
nálepky | 1 430,000 | na správu DS | 40,557
prenájmy | 70,000 | 640 -  bežný transfer | 3,528
| dlhová služba | 200,000
| 700 kapitálové | 18 139,000
| 710 výstavba diaľnic a RC | 18 139,000
Príjmy spolu | 19 283,587 | Výdavky spolu | 19 283,587

Príjem z nálepiek vo výške 1 430,000 mil.Sk bude použitý  na:
	a) dlhovú službu				200,000 mil.Sk
	b) opravu a údržbu diaľnic a rýchl.ciest	682,903 mil.Sk
            c) výstavbu diaľnic a rýchl.ciest		547,097 mil.Sk

Očakávaný vývoj vlastných príjmov pre diaľničnú spoločnosť 
v mil.Sk
Rok | 2005 | 2006 | 2007 | 2008 | 2009
Nálepky | 904,03 | 1000,00 | 500,00 | 550,00 | 600,00
Mýto | 0 | 0 | 3000,00 | 3300,00 | 3700,00
Celkom | 904,03 | 1000,00 | 3500,00 | 3850,00 | 4200,00

Komentár:
Počet zamestnancov v roku 2005: 818
Mzdy, odvody: plánovaná priemerná mzda r. 2004, 14 957.- Sk + 8% nárast
Tovary, služby: plán na rok 2004 + 8 % nárast
Bežný transfer: plán na rok 2004
2.  Zhodnotenie environmentálnych  vplyvov 

Jednou z hlavných činností vytváranej spoločnosti bude príprava a organizačné zabezpečenie elektronického výberu mýta za používanie vybraných úsekov diaľnic a ciest pre motorové vozidlá SR.  V súlade s predpismi EÚ sa predpokladajú znížené sadzby mýta pre vozidlá s hnacími nápravami so vzduchovým pružením alebo so zníženou produkciou škodlivých  emisií s motormi EURO I, II, III. Vychádzajúc zo skúseností vyspelých štátov predpokladáme, že toto opatrenie výrazne ovplyvní skladbu ťažkých nákladných vozidiel v SR a prispeje k zníženiu nákladov na opravy vozoviek a negatívnych  dopadov na životné prostredie.

3. Zhodnotenie vplyvov na zamestnanosť

 Založenie spoločnosti pre diaľnice a cesty pre motorové vozidlá sa predpokladá bez osobitného vplyvu na zamestnanosť. Vytvorenie spoločnosti vznikne vyčlenením pracovníkov zo súčasnej Slovenskej správy ciest a odboru spoplatnenia MDPT bez výrazného nárastu počtu zamestnancov.